ddrg/super_eurlex huggingface dataset:
Kommissionens meddelelse om en teknisk tilpasning af metoden for fastsættelse af referencesatsen og kalkulationsrenten

(2001/C 66/07)

Kommissionen vedtog den 2. juli 1997 en ny metode for fastsættelse og ajourføring af referencesatsen og kalkulationsrenten (i det følgende benævnt "referencesatsen") med virkning fra 1. august 1997. Medlemsstaterne blev underrettet om metoden ved brev af 18. august 1997, og meddelelsen om metoden blev offentliggjort i De Europæiske Fællesskabers Tidende C 273 af 9.9.1997.

Metoden fastsætter referencesatsen for hver enkelt medlemsstat på grundlag af vejledende satser, der defineres som det månedlige gennemsnit af de femårige interbankrenter (swap) forhøjet med en tilpasningspræmie.

Som følge af overgangen til den tredje fase af Den Økonomiske og Monetære Union den 1. januar 1999 og euroens anvendelse på de finansielle markeder har Kommissionen besluttet (EFT C 241 af 26.8.1999, s. 9), at referencesatsen skal være ens for de 11 medlemsstater, der har indført euroen, fra og med 1. juli 1999.

Grækenland har valgt at indføre euroen pr. 1. januar 2001, hvorfor Kommissionen har besluttet at foretage følgende tekniske tilpasning:

- Fra den 1. januar 2001 bliver referencesatsen for Grækenland identisk med den, der gælder for de 11 medlemsstater, der allerede har indført euroen.

Alle de andre bestemmelsen af 9. september 1997 gælder fortsat.

Metoden for fastsættelse af referencesatsen for de medlemsstater, der ikke har indført euroen, forbliver uændret.
52001XC0329(01)

Meddelelse fra Kommissionen - Norges afgørelser om tildeling eller tilbagekaldelse af licenser i henhold til artikel 13, stk. 4, i forordning (EØF) nr. 2407/92 om udstedelse af licenser til luftfartsselskaber



EF-Tidende nr. C 099 af 29/03/2001 s. 0004 - 0004
Ophævelse af kontingenter for import af tekstilvarer og beklædningsgenstande fra Ukraine

(2001/C 92/05)

I henhold til den aftale om handel med tekstilvarer og beklædningsgenstande, som Det Europæiske Fællesskab og Ukraine den 19. december 2000 undertegnede i Bruxelles(1), skal Ukraine gennemføre toldnedsættelser for EU's eksport af tekstilvarer og beklædningsgenstande. Det er konstateret, at disse toldnedsættelser er foretaget ved vedtagelse af kabinetsdekret nr. 170 af 23. februar 2001.

I henhold til punkt 3.3 i aftalen vil Det Europæiske Fællesskab med virkning fra 26. marts 2001 ophæve alle kvantitative restriktioner (kontingenter) på importen af tekstilvarer og beklædningsgenstande fra Ukraine. Tilsynet (licenser uden kontingenter) vil indtil videre blive opretholdt for følgende kategorier tekstilvarer (der henvises til tillæg 4 til aftalen): 2, 4, 5, 6, 7, 8, 12, 13, 15, 16, 21, 24, 26/27, 29, 83, 50, og 117.

De maksimale toldsatser for Fællesskabets eksport af tekstilvarer og beklædningsgenstande til Ukraine fremgår af tillæg 6 og 7 til aftalen. Fra 2001 til 2004 vil Ukraine nedsætte sine maksimale toldsatser parallelt med den nedsættelsesplan, som EU har anmeldt til WTO. I henhold til denne plan vil maksimumssatserne i 2004 som hovedregel være følgende: 4 % for garn og fibre, 8 % for stoffer og 12 % for beklædningsgenstande og konfektionerede teksvilvarer. For tæpper vil der blive anvendt følgende satser: 12 % i 2001, 10 % i 2002 og EU's maksimumssatser (som hovedregel 8 %) fra 2003.

(1) Rådets afgørelse 2001/33/EF af 19. december 2000 om bemyndigelse til undertegnelse og midlertidig anvendelse af "aftalen i form af brevveksling mellem Det Europæiske Fællesskab og Ukraine om forlængelse og ændring af aftalen mellem Det Europæiske Fællesskab og Ukraine om handel med tekstilvarer, paraferet den 5. maj 1993, senest ændret ved aftale i form af brevveksling, paraferet den 15. oktober 1999 (EFT L 16 af 18.1.2001)."
Udvidet anvendelsesområde for brancheorganisationernes regler i sektoren for frugt og grøntsager

(Meddelelse i henhold til artikel 22, stk. 1, i Rådets forordning (EF) nr. 2200/96)

(2001/C 92/02)

I overensstemmelse med artikel 19, stk. 4, i forordning (EF) nr. 2200/96 har Frankrig og Spanien anerkendt følgende brancheorganisationer:

1. FRANKRIG

- Interfel: Association interprofessionnelle des fruits et légumes frais

- Anifelt: Association nationale interprofessionnelle des fruits et légumes transformés.

2. SPANIEN

- Ailimpo: Asociación interprofesional de limón y pomelo

- Intercitrus: Interprofesional Citrícola española

- Aipema: Asociación interprofesional agroalimentaria de pera y manzana.

Disse brancheorganisationer dækker hele den berørte medlemsstats område.

De berørte medlemsstater har i henhold til artikel 22, stk. 1, i forordning (EF) nr. 2200/96 givet Kommissionen meddelelse om de brancheaftaler, der er indgået under Interfel, Intercitrus og Anifelt, og hvis bestemmelser er blevet gjort bindende for alle de pågældende erhvervsdrivende. Denne meddelelse vedrører de meddelelser af denne art, der er givet indtil den 1. december 2000.

Yderligere oplysninger om disse brancheorganisationer og om aftalerne kan indhentes ved Europa-Kommissionen, Generaldirektoratet for Landbrug, Kontor AGRI E/1, Rue de la Loi/Wetstraat 200, B-1049 Bruxelles/Brussel, eller ved de relevante nationale myndigheder:

for Spanien: Ministerio de Agricultura , Pesca y Alimentación, Subdirección general de Productos Hortofruticolas , Avda. Ciudad de Barcelona , E - 28007 Madrid

for Frankrig: Ministère de l'Agriculture et de la Pêche , Bureau des fruits et légumes, de l'horticulture et des productions végétales spéciales , 3, rue Barbet de Jouy , F - 75749 Paris 07 SP.

Denne meddelelse indskrænker ikke Kommissionens mulighed for at fremsætte indvendinger over for de pågældende aftaler og udvidelsesbeslutninger, for at kræve yderligere oplysninger fra de relevante medlemsstater om disse aftaler og udvidelser eller for at træffe beslutninger i henhold til artikel 19, stk. 5, artikel 20, stk. 4, og artikel 22, stk. 1, i forordning (EF) nr. 2200/96.

BILAG

OVERSIGT OVER "UDVIDEDE" INTERFEL-AFTALER

NB:

Medmindre andet er anført, gælder Interfel-aftalerne

- kun for frugt og grøntsager produceret i Frankrig

- for alle de formål, hvortil de pågældende produkter anvendes, men

- ikke for produkter bestemt til forarbejdning.

I. GÆLDENDE AFTALER

I. A. Frugt

>TABELPOSITION>

I. B. Grøntsager

>TABELPOSITION>

I. C. Alle produkter

>TABELPOSITION>

II. UDLØBNE AFTALER

II. A. Frugt

>TABELPOSITION>

II. B. Alle produkter

>TABELPOSITION>

OVERSIGT OVER "UDVIDEDE" INTERCITRUS-AFTALER

>TABELPOSITION>

OVERSIGT OVER "UDVIDEDE" ANIFELT-AFTALER

NB:

Medmindre andet er anført, gælder Anifelt-aftalerne

- kun for frugt og grøntsager produceret i Frankrig, og

- for alle de formål, hvortil de pågældende produkter anvendes.

I. GÆLDENDE AFTALER

I. A. Frugt

>TABELPOSITION>

I. B. Grøntsager

>TABELPOSITION>

II. UDLØBNE AFTALER

II. A. Grøntsager

>TABELPOSITION>
Meddelelse fra Kommissionen - Udnævnelse af medlemmer af Udvalget for Lægemidler til Sjældne Sygdomme



EF-Tidende nr. C 086 af 16/03/2001 s. 0008 - 0008



Udnævnelse af medlemmer af Udvalget for Lægemidler til Sjældne Sygdomme (2001/C 86/06) Udvalget for Lægemidler til Sjældne Sygdomme blev nedsat ved Europa-Parlamentets og Rådets forordning (EF) nr. 141/2000 af 16. december 1999 om lægemidler til sjældne sygdomme(1). Ved Kommissionens beslutning af 14. april 2000(2) har Kommissionen udpeget seks af udvalgets medlemmer. Som følge af at Jean-Michel Alexandre og Mary Teeling er trådt ud af udvalget og efter indstilling fra Det Europæiske Agentur for Lægemiddelvurdering, har Kommissionen udnævnt Eric Abadie og David Lyons til afløsning af disse medlemmer. (1) EFT L 18 af 22.1.2000, s. 1. (2) EFT C 110 af 15.4.2000, s. 46.
Meddelelse fra Kommissionen - Det Europæiske Rådgivende Forum for Miljø og Bæredygtig Udvikling



EF-Tidende nr. C 078 af 10/03/2001 s. 0013 - 0013



Det Europæiske Rådgivende Forum for Miljø og Bæredygtig Udvikling (2001/C 78/06) I overensstemmelse med Kommissionens afgørelse 97/150/EF af 24. februar 1997 (EFT L 58 af 27. februar 1997) om oprettelse af et europæiske rådgivende forum for miljø og bæredygtig udvikling, og særlig dennes artikel 7, stk. 1, har Kommissionen den 27. februar 2001 besluttet at udnævne hr. Uno Svedin, medlem af Det Europæiske Rådgivende Forum for Miljø og Bæredygtig Udvikling, til formand for det rådgivende forum for samme periode de nuværende medlemmer.
Meddelelse fra Kommissionen

om revisionen af EF-rammebestemmelserne for statsstøtte til forskning og udvikling

(2001/C 78/15)

(EØS-relevant tekst)

Det hedder i punkt 9 i EF-rammebestemmelserne for statsstøtte til forskning og udvikling(1), at "Kommissionen vil tage disse rammebestemmelser op til revision efter fem års forløb. Den kan til enhver tid i samarbejde med medlemsstaterne ændre rammebestemmelserne af konkurrencepolitiske årsager eller af hensyn til andre EF-politikker og internationale forpligtelser, hvis det viser sig hensigtsmæssigt."

Kommissionen er i øjeblikket i færd med at revidere EF-rammebestemmelserne for statsstøtte til forskning og udvikling. For at få tid til at tilendebringe denne revision har Kommissionen besluttet at anvende de gældende rammebestemmelser, indtil der offentliggøres nye regler om statsstøtte til forskning og udvikling, eller senest indtil den 30. juni 2002.

Kommissionen opfordrer eventuelt interesserede tredjeparter til at fremsætte bemærkninger til de emner, der bør behandles i forbindelse med revisionen. Sådanne bemærkninger fremsendes inden to måneder efter datoen for denne meddelelse til følgende adresse: Europa-Kommissionen Generaldirektoratet for Konkurrence

Direktoratet for General Konkurrencepolitik og Koordinering

Rue de la Loi/Wetstraat 200 B - 1049 Bruxelles/Brussel Fax (32-2) 296 98 13.

(1) EFT C 45 af 17.2.1996, s. 5; som ændret ved meddelelse fra Kommissionen om ændring af EF-rammebestemmelserne for statsstøtte til forskning og udvikling (EFT C 48 af 13.2.1998, s. 2).
Meddelelse i overensstemmelse med artikel 12, stk. 5, litra b), i Rådets forordning (EØF) nr. 2913/92 med hensyn til oplysninger fra medlemsstaternes toldmyndigheder vedrørende tariferingen af varer i toldnomenklaturen

(2001/C 78/14)

En bindende tarifoplysning ophører med at være gyldig fra denne dato, såfremt den bliver uoverensstemmende med fortolkningen af toldnomenklaturen som følge af nedenfor nævnte internationale toldforanstaltninger:

Ændringer af de forklarende bemærkninger til det harmoniserede system og tariferingsafgørelser godkendt af Toldsamarbejdsrådet (TSR-dokument nr. 90 og nr. 250 - Referaterne fra den 23. og 25. samling i HS-Komitéen):

ÆNDRINGER TIL DE FORKLARENDE BEMÆRKNINGER I HENHOLD TIL HS-KONVENTIONENS ARTIKEL 8 OG TARIFERINGSAFGØRELSE GODKENDT AF TOLDSAMARBEJDSRÅDETS HS-KOMITÉ

(23./25. HSK AF MAJ 1999 OG MARTS 2000)

DOK. 90 OG 250

>TABELPOSITION>

Oplysninger vedrørende indholdet i disse foranstaltninger kan fås fra Generaldirektoratet for Beskatning og Toldunion i Europa-Kommissionen (Rue de la Loi/Wetstraat 200, B-1049 Bruxelles/Brussels), eller de kan overføres fra generaldirektoratets hjemmeside på Internettet:

http://europa.eu.int/comm/taxation_customs/index_en.htm.
Meddelelse om det forestående udløb af gyldigheden af visse antidumpingforanstaltninger

(2001/C 74/02)

1. Kommissionen skal meddele, at medmindre der indledes en fornyet undersøgelse efter følgende procedure, udløber gyldigheden af nedenfor anførte antidumpingforanstaltninger på de i tabellen angivne tidspunkter som omhandlet i artikel 11, stk. 2, i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1).

2. Procedure

Producenter i Fællesskabet kan indgive en skriftlig anmodning om en fornyet undersøgelse. Anmodningen skal indeholde tilstrækkelige beviser for, at foranstaltningernes bortfald sandsynligvis vil medføre, at der fortsat eller igen vil finde dumping sted med deraf følgende skade.

Skulle Kommissionen beslutte at foretage en fornyet undersøgelse af de pågældende foranstaltninger, vil importørerne, eksportørerne, repræsentanterne for eksportlandet og producenterne i Fællesskabet få lejlighed til at uddybe, afvise eller fremsætte bemærkninger til de spørgsmål, der er indeholdt i anmodningen om fornyet undersøgelse.

3. Tidsfrist

Producenterne i Fællesskabet kan indgive en skriftlig anmodning om en fornyet undersøgelse på ovennævnte grundlag, således at den er Europa-Kommissionen, Generaldirektoratet for Handel (Kontor B-1), Rue de la Loi/Wetstraat 200, B-1049 Bruxelles/Brussel(2) i hænde på et hvilket som helst tidspunkt efter denne meddelelses offentliggørelse, men ikke senere end tre måneder før den i tabellen nedenfor angivne dato.

4. Denne meddelelse offentliggøres i overensstemmelse med artikel 11, stk. 2, i forordning (EF) nr. 384/96.

>TABELPOSITION>

(1) EFT L 56 af 6.3.1996, s. 1. Forordningen er senest ændret ved forordning (EF) nr. 2238/2000 (EFT L 257 af 11.10.2000, s. 2).

(2) Telex COMEU B 21877; fax (32-2) 295 65 05.
Indførelse af forpligtelse til offentlig tjeneste for så vidt angår ruteflyvning i Frankrig mellem Reims og Clermont-Ferrand

(2001/C 72/04)

(EØS-relevant tekst)

1. I medfør af artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet har Frankrig besluttet at indføre forpligtelse til offentlig tjeneste vedrørende ruteflyvning mellem Reims og Clermont-Ferrand.

2. Forsyningspligten er som følger:

Mindste antal beflyvninger

Luftfartsselskabet skal beflyve ruten med mindst to daglige returflyvninger morgen og aften, mandag til fredag, med undtagelse af ferie- og helligdage, i 220 dage om året.

Ruten skal beflyves uden mellemlandinger mellem Reims og Clermont-Ferrand.

Flytype og kapacitet

Flyvningerne skal foretages med et trykreguleret fly, med en kapacitet på mindst 12 pladser.

Fartplan

Fartplanen skal på arbejdsdage gøre det muligt for forretningsrejsende at foretage en returflyvning samme dag med mindst otte timer på bestemmelsesstedet, både i Reims og i Clermont-Ferrand.

Administration af flyvningerne

Flyvningerne administreres ved hjælp af mindst ét edb-reservationssystem.

Driftens kontinuitet

Undtagen i tilfælde af force majeure må antallet af aflyste flyvninger, som direkte skyldes luftfartsselskabet, ikke overstige 3 % af de planmæssige flyvninger om året.

Luftfartsselskabet kan kun afbryde flyvningerne med et varsel på mindst seks måneder.

EF-luftfartsselskaberne gøres opmærksomme på, at det kan medføre administrative og/eller retslige sanktioner, hvis driften foretages uden kendskab til forsyningspligten.
Indførelse af forsyningspligt for så vidt angår ruteflyvning i Frankrig mellem Tours og Lyon

(2001/C 72/05)

(EØS-relevant tekst)

1. I medfør af artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet har Frankrig besluttet at indføre forpligtelse til offentlig tjeneste vedrørende ruteflyvning mellem Tours-Val-de-Loire og Lyon-Saint-Exupéry.

2. Forsyningspligten er som følger:

Mindste antal beflyvninger

Luftfartsselskabet skal beflyve ruten med mindst to daglige returflyvninger morgen og aften, mandag til fredag, med undtagelse af ferie- og helligdage, i 220 dage om året.

Ruten skal beflyves uden mellemlandinger mellem Tours-Val-de-Loire og Lyon-Saint-Exupéry.

Flytype og kapacitet

Flyvningerne skal foretages med et trykreguleret fly, med en kapacitet på mindst 19 pladser. Kabinens loftshøjde skal være mindst 1,75 m.

Fartplan

Fartplanen skal på arbejdsdage gøre det muligt for forretningsrejsende at foretage en returflyvning samme dag med mindst syv timer på bestemmelsesstedet, både i Tours og i Lyon.

Administration af flyvningerne

Flyvningerne administreres ved hjælp af mindst ét edb-reservationssystem.

Driftens kontinuitet

Undtagen i tilfælde af force majeure må antallet af aflyste flyvninger, som direkte skyldes luftfartsselskabet, ikke overstige 3 % af de planmæssige flyvninger om året.

Luftfartsselskabet kan kun afbryde flyvningerne med et varsel på mindst seks måneder.

EF-luftfartsselskaberne gøres opmærksomme på, at det kan medføre administrative og/eller retslige sanktioner, hvis driften foretages uden kendskab til forsyningspligten.
Ruteflyvning — Forpligtelse til offentlig tjeneste for så vidt angår ruteflyvning mellem Montpellier (Méditerranée) og Lyon (Saint-Exupéry, tidligere Satolas) (EØS-relevant tekst)



EF-Tidende nr. C 072 af 06/03/2001 s. 0006 - 0006



Ruteflyvning Forpligtelse til offentlig tjeneste for så vidt angår ruteflyvning mellem Montpellier (Méditerranée) og Lyon (Saint-Exupéry, tidligere Satolas) (2001/C 72/06) (EØS-relevant tekst) Frankrig har besluttet at indstille forsyningspligten for ruteflyvning mellem Montpellier (Méditerranée) og Lyon (Saint-Exupéry, tidligere Satolas), som blev offentliggjort De Europæiske Fællesskabers Tidende C 123 af 26. april 1996.
Udnævnelse af medlemmer til Erhvervskammeret under Gruppen for Erhvervspolitik



EF-Tidende nr. C 107 af 07/04/2001 s. 0006 - 0006



Udnævnelse af medlemmer til Erhvervskammeret under Gruppen for Erhvervspolitik (2001/C 107/05) I overensstemmelse med artikel 2, stk. 1 og 3, i Kommissionens afgørelse 2000/690/EF af 8. november 2000 om nedsættelse af en gruppe for erhvervspolitik(1) har Kommissionen den 31. marts 2001 udnævnt nedennævnte personer til medlem af Erhvervskammeret under Gruppen for Erhvervspolitik. Mandatet har en varighed på to år regnet fra udnævnelsesdatoen. AVICE Edwige BAUMGARTEN Jean-Claude BELLOTTI Francesco BENZ-OVERHAGE Karin CANALS OLIVA Juan CLEMENT Martine DANILATOS Dimitrios D. DE MINGO CONTRERAS Juan Manuel EHRNROOTH Georg FELDER Elisabeth FERRAZ DA COSTA Pedro FRIOB Norbert GASPAROLLO Luigi HALSE Bengt HERSBACH George J. M. HINZ Jürgen HOFFELT Jean-François JOB Peter MARCEGAGLIA Emma MARCUCCI Marialina MURRAY Gordon C. OETKER Arend PERRY Colin QUIN Gina S. ROSENQVIST Laila SANTANA Albertino José SCHENK Barbara SCHÜES Nikolaus W. SOULAGE François STEEL Piet THEODOROPOULOS Spyros VAN ARENTHALS Betty VIÑOLO Antonio WALBURN William David WOLNY Wanda W. (1) EFT L 285 af 10.11.2000, s. 24.
Meddelelse til importørerne af visse produkter med oprindelse i visse udviklingslande, der er indrømmet generelle toldpræferencer (oprindelsesregeler - erstatningscertifikater, der anvendes mellem Fælleskabet, Norge og Schweiz)

(2001/C 104/05)

Det skal herved meddeles importørerne af visse produkter med oprindelse i visse lande, der er indrømmet generelle toldpræferencer, at bestemelserne i artikel 67, stk. 4, i Kommissionens forordning (EØF) nr. 2454/93(1), som ændret ved forordning (EF) nr. 1602/2000(2), finder anvendelse fra den 1. april 2001.

Fra den dato vil produkter, der har oprindelse i visse præferenceberettigede lande, og som indeholder bestanddele med oprindelse i Norge eller Schweiz (kumulation af oprindelse), kunne være omfattet af den i artikel 87 i den ændrede forordning (EØF) nr. 2454/93 omhandlede procedure (erstatningscertifikater, som giver mulighed for at forenkle forsendelsen af varer mellem Fællesskabet, Norge og Schweiz).

(1) EFT L 253 af 11.10.1993, s. 1.

(2) EFT L 188 af 26.7.2000, s. 1.
Meddelelse om ophør af antidumpingforanstaltninger



EF-Tidende nr. C 104 af 04/04/2001 s. 0007 - 0007



Meddelelse om ophør af antidumpingforanstaltninger (2001/C 104/04) Kommissionen meddeler herved, at gyldighedsperioden for de nedenfor anførte antidumpingforanstaltninger snart vil udløbe. Denne meddelelse offentliggøres i overensstemmelse med artikel 11, stk. 2, i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1). >TABELPOSITION> (1) EFT L 56 af 6.3.1996, s. 1. Senest ændret ved forordning (EF) nr. 2238/2000 (EFT L 257 af 11.10.2000, s. 2).
Kommissionens meddelelse om gældende reference- og kalkulationsrentesatser pr. 1. januar 2001

(2001/C 66/03)

>TABELPOSITION>

Disse satser er defineret på basis af metoden for fastsættelse og ajourføring af reference- og kalkulationsrentesatserne, der er offentliggjort i De Europæiske Fællesskabers Tidende C 273 af 9.9.1997, s. 3. Metoden er blevet teknisk tilpasset ved Kommissionens meddelelse i De Europæiske Fællesskabers Tidende C 241 af 26.8.1999, s. 9. Efter Grækenlands indførelse af euroen den 1. januar 2001 er referencesatsen i Grækenland den samme som i de 11 medlemsstaer, der allerede har indført euroen.

Offentliggørelsen af disse satser er fastlagt i Kommissionens forordning (EF) nr. 68/2001 (betragtning 9), (EF) nr. 69/2001 (betragtning 6) og (EF) nr. 70/2001 (betragtning 10) (EFT L 10 af 13.1.2001, s. 20, 30, 33) om anvendelse af EF-traktatens artikel 87 og 88 på uddannelsesstøtte, de minimis-støtte og statsstøtte til små og mellemstore virksomheder.
Ensartet anvendelse af den kombinerede nomenklatur (KN)

(Tarifering af varer)

(2001/C 102/06)

Forklarende bemærkninger vedtaget i overensstemmelse med artikel 10, stk. 1, i Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(1), senest ændret ved Kommissionens forordning (EF) nr. 2559/2000(2)

Der foretages følgende ændringer i "Forklarende bemærkninger til De Europæiske Fællesskabers kombinerede nomenklatur"(3):

Side 350:

>TABELPOSITION>

(1) EFT L 256 af 7.9.1987, s. 1.

(2) EFT L 293 af 22.11.2000, s. 1.

(3) EFT C 342 af 5.12.1994.
Meddelelse fra Kommissionen i henhold til artikel 4, stk. 1, litra a), i Rådets forordning (EØF) nr. 2408/92

Det Forenede Kongeriges ændring af en forpligtelse til offentlig tjeneste for så vidt angår ruteflyvning mellem Stornoway og Benbecula

(2001/C 154/03)

(EØS-relevant tekst)

1. Det Forenede Kongerige har besluttet at revidere forpligtelsen til offentlig tjeneste vedrørende ruteflyvning mellem Stornoway, Benbecula og Barra, som blev offentliggjort i De Europæiske Fællesskabers Tidende C 53 af 4. marts 1995, s. 143, og ændret ved De Europæiske Fællesskabers Tidende C 143 af 8. maj 1998, s. 19, i henhold til artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet.

2. Den bestående forpligtelse til offentlig tjeneste vil blive opdelt i en forpligtelse til offentlig tjeneste for Stornoway/Benbecula og en anden for Benbecula/Barra.

3. Forpligtelserne til offentlig tjeneste på ruten Stornoway/Benbecula ændres som følger:

Mindste antal flyvninger

To daglige returflyvninger mellem Stornoway og Benbecula, med undtagelse af lørdage og søndage.

Kapacitet

Flyet skal have en kapacitet på mindst 18 sæder.

Billetpriserne

Prisen på en enkeltbillet må ikke overstige 58 GBP.

Den maksimale billetpris på ruten kan forhøjes én gang om året på grundlag af Det Forenede Kongeriges detailprisindeks (alle varer) eller et efterfølgende indeks.

Billetpriserne må ikke ændres uden forudgående skriftlig tilladelse fra Comhairle nan Eilean Siar (Rådet for Skotlands vestlige øer).

Den nye maksimale billetpris på ruten skal meddeles Civil Aviation Authority. Den nye maksimale billetpris træder først i kraft, når den er meddelt til Europa-Kommissionen og offentliggjort i De Europæiske Fællesskabers Tidende.
Ensartet anvendelse af den kombinerede nomenklatur (KN)

(Tarifering af varer)

(2001/C 152/06)

Forklarende bemærkninger vedtaget efter fremgangsmåden i artikel 10, stk. 1, i Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(1), senest ændret ved forordning (EF) nr. 2559/2000(2)

De forklarende bemærkninger til De Europæiske Fællesskabers kombinerede nomenklatur(3) ændres således:

Side 117:

>TABELPOSITION>

(1) EFT L 256 af 7.9.1987, s. 1.

(2) EFT L 293 af 22.11.2000, s. 1.

(3) EFT C 199 af 13.7.2000, s. 1.